jkorsvik/nowiki_second_scrape_merged huggingface dataset:
Christian Valeur

Christian Valeur  (født 22. mars 1986 i Oslo) er en norsk romanforfatter og manusforfatter.


== Biografi ==
Valeur debuterte med boken Steffen tar sin del av ansvaret på Aschehoug forlag i 2009. I 2012 ga han ut romanen PUSLING!!! I 2013 kom hans første ungdomsroman Sprengt Monster. 
Han har vært aktiv innen revymiljøet i Oslo, blant annet som medinstruktør på Ullernrevyen «Maktesløs» (2009), Handelsgymrevyen «Termostatus» (2010) og Lambertseterrevyen «Alt handler om meg» (2010). Sistnevnte revy vant samme år Aftenpostens revypris.
Christian Valeur jobber som tekstforfatter for TV, blant annet på det kort-levde Tweet4Tweet og humortalkshowet Karl Johan med Hasse Hope og Erik Solbakken. Han har også vært redaktør og manusforfatter på VGTV-seriene @home og TV-Ekstra.Valeur er utdannet ved Skrivekunstakademiet i Hordaland og tekstforfatterutdanningen ved Westerdals School of Communication.
Fra 2006 til 2007 var Christian Valeur redaktør for Balder magasin for militærnektere.
Han er oppvokst på Borgen i Oslo.


== Referanser ==


== Kilder ==
Presentasjon av Christian Valeur i Forfatterkatalogen på Forfattersentrums nettsider


== Eksterne lenker ==
Christian (22) antatt på to uker Akersposten
Christian Valeur på Aschehougs hjemmeside Arkivert 9. januar 2015 hos Wayback Machine.
Ønskebarn

Ønskebarn er en norsk interesseorganisasjon for fertilitet og barnløshet. Organisasjonen ble stiftet i 1982 og rådgir mennesker som strever med å få barn. Ønskebarns hovedkontor ligger i Oslo; i tillegg ligger det to lokalavdelinger i Rogaland og i Midt-Norge.


== Eksterne lenker ==
(no) Offisielt nettsted
The National Lights

The National Lights er et folkeband fra Poughkeepsie, N.Y. De spiller rolig musikk med bl.a tamburin, banjo og akustisk gitar. De har gitt ut ett album, The Dead Will Walk, Dear som inkluderer 10 sanger.


== Om bandet ==
I 2004, Poughkeepsie, N.Y ble the National Lights dannet av Jacob Thomas Berns og Chris Kiehne (the Bland Allisons). Musikken skulle være et utløp for Berns' tanker og følelser for skrekkfilmer, Sørstatslitteratur og havet, og en mulighet for Kiehne til å jobbe med produksjon og innspilling. Deres debut, The Dead Will Walk, Dear ble spilt inn mellom juli i 2005 og juni i 2006. Den ble utgitt på BloodShake Records, et lite selskap grunnlagt av Berns og Kiehne, nå eid og drevet av Berns og hans bror Adam Louis.
Assistert av Kiehnes arrangementer og Sonya Cottons harmonier, satte Jacob Thomas ut på sin ferd med å tilgi fortiden samtidig som han brøt ned dens feil og mangler. Inspirert av gotisk litteratur, dokumenterer The Dead Will Walk, Dear lidenskapen, prøvelsene og angeren som ligger bak et mord. Med denne utgivelsen vil The National Lights minne lyttere på at av og til kan de største kjærlighetene være de mest grusomme.
I 2006 flyttet Berns til Richmond, Virginia. hvor han for øyeblikket jobber med å skrive og spille inn The National Lights' neste album, som har fått navnet Whom the Sea Will Keep. Albumet er angivelig en samling sanger som handler om skip, kapteiners døtre og Jousha Slocum.


== Medlemmer ==
Jacob Thomas Berns
Chris Kiehne
Sonya Cotton


== Diskografi ==
The Dead Will Walk, Dear (BloodShake Records; Album; 2007)


== Kilder ==
The National Lights' Website (etc.)


== Eksterne lenker ==
MySpace
Pomelo

Pomelo (Citrus maxima) slekter til grapefrukten, men den er søtere, har tørrere konsistens og er ikke fullt så besk i smak.


== Opprinnelse ==

Pomelo stammer fra Sørøst-Asia. Den er også kjent som balinesisk lime/appelsin, etter øya Bali.
I dag dyrkes pomelo i størst grad i USA og Kina. Pomelo vokser på pomelotrær som kan bli opp til 15 meter.
Fruktene kan bli opp til 20 – 25 cm i diameter, veier 1–2 kg og har et grønngult, ganske tykt skall. Pomelo har et fruktkjøtt som er delt inn i lommer mellom kraftige hinner. Disse hinnene er seige og de anbefales ikke å spise. Fruktkjøttet har en noe tørrere konsistens enn grapefrukt og uten den beske nyansen i smak.
Pomelo finnes i hovedsak i to varianter, en med grønngult fruktkjøtt og en med rødlig.


=== Rekord ===
I en konkurranse i Kumamoto i Japan 28. januar 2005 viste Seiji Sonodo frem den hittil største pomelo som er registrert. Pomeloen ble veid til 4,86 kg, og det er per i dag rekord.


== Produksjon ==
USA er den ledende produsenten av Pomelo i verden, etterfulgt av Kina, Sør-Afrika og Mexico.


== Pomelo i dagliglivet ==


=== Bruksområde ===
Pomelo kan spises naturell eller brukes i forskjellige typer fruktsalat. Den kan serveres til forrett eller spises som et lite mellommåltid. Pomelo har et tørt fruktkjøtt, men dette egner seg ikke til å presse juice med. Det blir sagt at pomelo er en familiefrukt.
Hvis skallet ikke er sprøytet kan det brukes til bakverk eller til produksjon av marmelade.


=== Oppbevaring ===

Pomelo har lang holdbarhetstid og oppbevares best ved 10-12 °C, men trenger ikke å oppbevares i kjøleskap.
Pomelo skal ikke ha sprekker og bløte flekker. Skallet skal være blankt og fast. Små flekker har ingen betydning, og er som regel resultatet av vindstøt i vekstperioden.


=== Næringsinnhold ===
Pomeloen inneholder mineraler, C-vitamin og er svært kalorifattig.


== Eksterne lenker ==
(en) Pomelo i Encyclopedia of Life 
(en) Pomelo i Global Biodiversity Information Facility 
(sv) Pomelo hos Dyntaxa 
(en) Pomelo hos ITIS 
(en) Pomelo hos NCBI 
(en) Pomelo hos The International Plant Names Index 
(en) Pomelo hos Tropicos 
(en) Kategori:Citrus maxima – bilder, video eller lyd på Wikimedia Commons 
Citrus maxima – detaljert informasjon på Wikispecies
Stained Class

Stained Class er det fjerde studioalbumet til det britiske heavy metal-bandet Judas Priest.
Musikkalbumet ble utgitt 10. februar 1978 og var det første Judas Priest-albumet som kom på den amerikanske Billboard 200-listen med 173.-plass.
I 1985 skjøt 20-år gamle James Vance og 19-år gamle Ray Belknap seg med et haglegevær etter å ha hørt på sporet «Better By You, Better Than Me» ved først å inngått en selvmordspakt. Belknap døde momentant, mens Vance overlevde såvidt med store ansiktskader. Han begikk selvmord tre år senere med en overdose smertestillende tabletter. Bandet ble stevnet for retten sommeren 1990 da de ble beskyldt for å være ansvarlige for selvmordene. Grunnlaget var at det ble påstått å være en skjult melding på sporet som sa «do it» (gjør det). Saken ble etter hvert henlagt.
Albumet ble utgitt på nytt i 2001 med to bonusspor. I 2004 kåret Metal Hammer albumet til «The heaviest metal album of all time».


== Sporliste ==
Alle spor skrevet av Rob Halford og Glenn Tipton samt produsert av Dennis Mackay, unntatt hvor annet er oppført.

«Exciter»  – 5:34
«White Heat, Red Hot» (Tipton) – 4:20
«Better By You, Better Than Me» (Gary Wright) – 3:24 (Produsert av Judas Priest og James Guthrie)
«Stained Class» – 5:19
«Invader» (Halford, Tipton, Ian Hill) – 4:12
«Saints in Hell» (Halford, K.K. Downing, Tipton) – 5:30
«Savage» (Halford, Downing) – 3:27
«Beyond the Realms of Death» (Halford, Les Binks) – 6:53
«Heroes End» (Tipton) – 5:012001 Bonusspor «Fire Burns Below»  – 6:58
«Better By You, Better Than Me» (Live) (Wright) – 3:24


== Personell ==
Rob Halford: Vokal
K.K. Downing: Gitar
Glenn Tipton: Gitar, bakgrunnsvokal
Ian Hill: Bassgitar
Les Binks: Slagverk


== Eksterne lenker ==
(en) Stained Class på Discogs 
(en) Stained Class på MusicBrainz 
(en) Stained Class på Encyclopaedia Metallum 
(en) Stained Class på Spotify 
(en) Stained Class på AllMusic 
Stained Class på Judas Priest informasjonside
Kaffirlime

Kaffirlime (Citrus hystrix) også kjent som Papeda er sitrusfamiliens krydderfrukt. Dens sterke duft kan vanskelig erstattes av annet krydder.


== Eksterne lenker ==
(en) Kaffirlime i Encyclopedia of Life 
(en) Kaffirlime i Global Biodiversity Information Facility 
(en) Kaffirlime hos ITIS 
(en) Kaffirlime hos NCBI 
(en) Kaffirlime hos The International Plant Names Index 
(en) Kaffirlime hos Tropicos 
(en) Kategori:Citrus hystrix – bilder, video eller lyd på Wikimedia Commons 
(en) Citrus hystrix – galleri av bilder, video eller lyd på Wikimedia Commons 
Citrus hystrix – detaljert informasjon på Wikispecies
Faktori

Et faktori (fransk factorerie eller factorie, engelsk factory, tysk Faktorei, italiensk fattoria, spansk factoría, portugisisk feitoria, nederlandsk factorij) var i kolonitiden en handelsstasjon med handelsfolk i det europeiske utland eller oversjøisk. Det ble etablert oversjøiske faktorier særlig i Asia, Afrika og Amerika, og de underlettet varehandelen mellom de europeiske (eller i noen tilfeller amerikanske) hjemlige handelshus og de lokale innbyggere. Det var ofte anlagt store lagre for import- og eksportvarer i faktoriene. 
Lederen var vanligvis kalt faktor (factor, eller faktorist), og han var den stedlige representant for sin prinsipal (handelsherre) eller sitt handelsselskap. Han var ansvarlig for inngåelse av avtaler, innhentet informasjoner og rapporterte hjem til hovedkontoret, og hadde først og fremst ansvar for handelsstasjonens logistikk – fagmessig lagring og videretransport. Stillingen var meget høyt betrodd, ikke minst fordi informasjoner kunne bruke uker eller måneder å nå frem til hjemmekontoret. I middelalderen var dette også slik; faktoristen for  Fuggernes og Welsernes handelshus var meget høyt oppsatte med betydelig autonom beslutningsmyndighet. 
Systemet har sine forbilder i Hansaen fra 1200-tallet og fremover i Nordsjø- og Østersjøområdet, men selve uttrykket faktori fantes ikke da. Det stammer fra 1500-tallet. Hansaen holdt seg med faktorier blant annet i England (Boston, King's Lynn), Norge (Tønsberg, og under navnet «kontor» i Bergen) og Finland (Åbo).
På 1800-tallet ble det etablert faktorier i Afrika, det sørlige Asia, Ostindia, Kanton (i Kina, til 1842). Fra før var det et nederlandsk faktori i Nagasaki i Japan som fikk bestå fra 1609 til 1858. I Nord-Amerika var det mange faktorier rundt fortene etterhvert som man la under seg nye områder vestover, og i nord hadde Hudson’s Bay Company faktorier som var kombinerte handels- og militærstasjoner. Noen av faktoriene ble utgangspunktet for moderne kolonier.
Bjørg Gaselle

Bjørg Gaselle var forfattenavnet brukt av Bjørg Gaselle Müller (født 9. april 1923, død 18. mars 2008), født Bjørg Gjendal, gift først som Bjørg Müller, senere som Bjørg de Chantenay.
Bjørg Gaselle utga fra 1949 en populær bokserie for ungjenter, de såkalte Mette-Marit-bøkene. Det ble utgitt i alt 14 bøker med Mette-Marit Tande i hovedrollen. Serien ble utgitt på nytt i 2001 av Gyldendal. Gjenutgivelsen ble i pressen satt i forbindelse med Mette-Marit Tjessem Høibys forlovelse med kronprins Haakon, og forlagets redaktør nevnte i intervju at hun «hadde hørt at» Tjessem Høiby skulle være oppkalt etter bøkenes Mette-Marit.
Bjørg Gaselle begynte sin yrkeskarriere som ballettdanserinne. Hun ble gift med den norske regissøren Nils R. Müller, medvirket i flere av hans filmer og skrev under navnet Gaselle Müller manus for filmen Vi vil skilles. Etter  å ha blitt skilt fra Müller flyttet hun til Mallorca, hvor hun i 1962 ble gift med den franske greven Jean de Chantenay. Hun ble boende på Mallorca inntil hun døde i 2008.


== Bibliografi ==
Mette-Marit på ballettskolen (1949)
Mette-Marit blir berømt (1951)
Mette-Marit går til filmen (1952)
Mette-Marit klarer brasene (1952)
Mette-Marit russepike (1955)
Mette-Marit får noe å tenke på (1955)
Mette-Marit, ballettpike (1956)
Mette-Marit danser ut (1956)
Mette-Marit og kjærligheten (1957)
Mette-Marit og Pluggen (1959)
Mette-Marit gjør seg gjeldende (1960)
Mette-Marit filmer videre (1961)
Mette-Marit på nye veier (1962)
Mette-Marit på minkfarmen (1962)


== Referanser ==


== Eksterne lenker ==
nrk.no: Børster støv av Mette-Marit
Nasjonalbiblioteket: "Mette-Marit", Bjørg Gaselle
Kolloid

Et kolloid er en blanding der ett stoff bestående av mikroskopisk dispergerte uløselige partikler som er suspendert gjennom et annet stoff. Noen definisjoner spesifiserer at partiklene må være dispergert i en væske, mens andre utvider definisjonen til å inkludere stoffer som aerosoler og gel. Begrepet kolloidal suspensjon refererer entydig til den totale blandingen (selv om en smalere betydning av ordet suspensjon skiller seg fra kolloider ved større partikkelstørrelse). Et kolloid har en dispergert fase (de suspenderte partiklene) og en kontinuerlig fase (suspensjonsmediet). De dispergerte fasepartiklene har en diameter på omtrent 1 nanometer til 1 mikrometer.Noen kolloider er transperente på grunn av Tyndall-effekten, som er spredning av lys av partikler i kolloidet. Andre kolloider kan være opakt eller ha en svak farge.
Kolloidale suspensjoner er gjenstand for grensesnitt- og kolloidvitenskap. Denne studieretningen ble introdusert i 1845 av den italienske kjemikeren Francesco Selmi og videre undersøkt siden 1861 av den skotske vitenskapsmannen Thomas Graham.


== Referanser ==
Redningsselskapets redningsskøyter

Redningsselskapets redningsskøyter er redningsskøyter som har tjenestegjort for Redningsselskapet siden etableringen av Norsk Selskab til Skibbrudnes Redning (NSSR) i 1891.


== Se også ==
Redningsselskapets stasjoner


== Referanser ==
Jumpcut.com

Jumpcut.com er et nettsted for nettbasert redigering av video, samt deling av sluttproduktene. Nettstedet ble lansert i januar 2006, men ble først tilgjengelig for alle i april samme år. Allerede i oktober 2006 ble Jumpcut kjøpt av Yahoo. I desember 2008 ble tjenesten stengt for opplasting av videoer, mens eksisterende videomateriale fremdeles var tilgjengelig.Navnet viser til begrepet jumpcut, en filmatisk klippe- og opptaksteknikk der deler av et opptak fra en kamerainnstilling fjernes, slik at man hopper i tid.


== Historie ==
Jumpcut ble grunnlagt i 2005, offentlig tilgjengelig 5, april 2006 og kjøpt av Yahoo! i oktober 2006. 
I desember 2008  kom Yahoo! med følgende meddelelse på tjenestens opplastingsside:
«We’re sorry to announce that we are no longer accepting uploads to Jumpcut. We will be keeping the Jumpcut site up and running for the foreseeable future so you‘ll still be able to play, remix and share your existing movies – you just won’t be able to upload anything new. If you’re looking for a place to upload and share your video, we recommend that you head over to Flickr ... It was a difficult decision that we wish we didn’t have to make, but it was necessary in order to focus resources on other Yahoo! sites.»


== Referanser ==


== Eksterne lenker ==
Jumpcut.com
Music Canada

Music Canada, tidligere Canadian Recording Industry Association (forkortet til CRIA), er en organisasjon som ble grunnlagt i 1964 og som representerer interessene til canadiske selskaper som lager, produserer og markedsfører musikk i Canada. Organisasjonens hovedkvarter er i Toronto.


== Eksterne lenker ==
(en) Offisielt nettsted
Småborgerskap

Småborgerskap er en betegnelse som brukes om en borgerlig samfunnsgruppe som sosioøkonomisk står høyere enn arbeiderklassen, som er arbeidskraften i samfunnet. Småborgerskapet står sosioøkonomisk lavere enn høyborgerskapet, som eier produksjonsmidlene og har en stor mengde kapital. I marxistisk terminologi omfattes begrepet av "overgangsklassen". Småborgetskapet er overgangen fra arbeiderklasse til borgerklasse. I denne fasen, ifølge marxistisk teori blir interessene fra proletariatet og borgerskapet blandet sammen, småborgerskapet eier ikke arbeidskraft, men arbeider heller ikke for noen. De som tilhører småborgerskapet er dem som eier og driver egen butikk, driver et lite foretak eller er for eksempel er aksjemegler o.l.. Yrker som tradisjonelt regnes som typiske for småborgere er blant andre butikkeiere, enkeltmannsforetak, små private foretak og kjøpmann.
Uttrykket småborgerlig, som beskriver småborgerskapet, må ikke forveksles med det nedsettende uttrykket spissborger(lig), som betyr sneversynt person.


== Referanser ==


== Ekster lenker ==
The Class Struggles in France, 1948 to 1950 sett av artikler av Karl Marx, skrevet for avisen Neue Rheinische Zeitung i 1850.
Sertifisering

En sertifisering refererer til en bekreftelse for et objekt, person eller organisasjon. Denne bekreftelsen er ofte, men ikke alltid, som en form for ekstern evaluering, opplæring eller vurdering.


== Se også ==
TCO-sertifisering
Akkreditering
Det Norske Veritas
Gallspach

Gallspach er en kommune i Østerrike. Den ligger i Oberösterreich.


== Kursted ==
I Gallspach ligger Zeileis-instituttet der det brukes høyfrekvensstrøm med svær spenning til å helbrede forskjellige sykdommer. Vitenskapelig sett er metoden mangelfullt dokumentert.


== Eksterne lenker ==
Offisielt nettsted 
(en) Gallspach – kategori av bilder, video eller lyd på Commons
Natt i hamn

Natt i hamn er en svensk dramafilm fra 1943 med regi av Hampe Faustman.


== Om filmen ==
Filmen hadde premiere 27. september 1943 på biograf Skandia i Stockholm og Uppsala. Innspillingen av filmen skjedde med atelierfilming i Filmstaden i Råsunda med eksteriører fra Stockholm av Gunnar Fischer. Filmen var Faustmans debutfilm som regissør.


== Rolleliste ==
Sigurd Wallén – «Canada» Eriksson, tømmermann på S.S. «Rune»
Birgit Tengroth – Maria, arbeidsløs
Alf Kjellin – Arnold, lettmatros på S.S. «Rune»
Sigge Fürst – «Biggen», matros på S.S. «Rune»
Holger Löwenadler – Mårten, leder for en sabotasjeliga
Linnéa Hillberg – Jenny Eriksson, «Canadas» kone
Rune Halvarsson – Jim, lettmatros på S.S. «Rune»
Bengt Ekerot – John, uerfaren dekksmatros på S.S. «Rune»
Gunnar Björnstrand – Sven Eriksson, kalt Lillen, «Canadas» sønn, medlem av sabotasjeligaen
Carl Ström – kaptein på S.S. «Rune»
Thore Thorén – Kurt, matros på S.S. «Rune»


=== Ikke-krediterte ===
Torsten Lilliecrona – «Pajen», medlem av sabotageligan
Helge Mauritz – førstestyrmann
Nils Nordståhl – andrestyrmann
Werner Ohlson – stewarden
Axel Isaksson – havnepoliti
Robert Ryberg – rederirepresentant
John Ericsson Oskar – rormann
Karl Erik Flens – kokken
Siv Thulin Sonja – en jente på restaurant Kontinenten
Marianne Lenard – jente som danser med «Biggen» på Kontinenten
Birgitta Öijen Frida – en jente på Kontinenten
Lillie Lindroth – kvinnen som danser med Jim på Kontinenten
Erik «Hampe» Faustman – gjest på Kontinenten
Gerda Boman – avisbudet som oppdager den myrdede Maria
Jerry Nordquist – radiotelegrafist
Eric von Gegerfelt – kaptein på S.S. «Mexico»
Georg Årlin – første detektiven som henter Sven
Segol Mann – andre detektiven som henter Sven
Ernst Wellton – besetningsmann på S.S. «Mexico»
Uno Larsson – en mann med caps på kaien ved S.S. «Runes» ankomst
Keve Hjelm – en ung mann på Kontinenten
Ann-Marie Hellgren – hans følge
Uno Görling – trombonisten på Kontinenten
Arne Domnérus – klarinettisten på Kontinenten


=== Bortklippet eller uidentifiserte ===
Sture Djerf – en sjømann
Gunnar Collin – en sjømann
Olle Ek – radiotelegrafist
Gottfrid Holde – kontorist


== Musikk i filmen ==
«Oh! Susanna» – komponist og tekst Stephen C. Foster, instrumental.
«Meet the Sun Halfway» – komponist James V. Monaco tekst Johnny Burke, instrumental.
«To You, Sweetheart» – Aloha, komponist og tekst Harry Owens
«Då – då – då» – komponist Jules Sylvain text Sven Paddock, instrumental.
«Zigenare, låt violinen sjunga» – komponist Jules Sylvain tekst Martin Erix, instrumental.
«Ständchen/Serenad» – komponist Franz Schubert tekst Ludwig Rellstab, instrumental.
«Munspelsvals (Karlsson)» – komponist Verner Karlsson, instrumental.


== Eksterne lenker ==
(en) Natt i hamn på Internet Movie Database 
(no) Natt i hamn hos Filmfront 
(sv) Natt i hamn i Svensk Filmdatabas
Fenetylamin

Fenetylamin, eller β-fenetylamin eller 2-fenetylamin, er et alkaloid og monoamin. Fenetylamin har også en isomer α-fenetylamin (1-fenetylamin), som har to stereoisomere: R-1-fenetylamin og S-1-fenetylamin. I menneskets hjerne, er 2-fenetylamin trodd å ha funksjon som en signalsubstans (neurotransmitter). Fenetylamin blir biosyntetisert fra aminosyren fenylalanin. Stoffet finnes også naturlig i kakao og i sjokolade.

Fenetylamin er ikke oppført på legemiddellisten eller narkotikalisten. 
Stoffet står på dopinglista til antidopingbyråa WADA og Antidoping Norge, men ikke straffelovens dopingliste.. Noe Statens Legemiddelverk spesifikt sier man skal holde adskilt fra WADAs dopingliste.


== Substitutede fenetylaminer ==

Substitusjonede fenetylaminer inneholder flere kjemiske modifikasjoner enten på fenylringen, sidekjeden eller på aminogruppen. Dette er en stor gruppe som ligner på fenetylamin.


== Referanser ==
Prostatakreftforeningen

Prostatakreftforeningen (PROFO) er en brukerorganisasjon for menn som er eller har vært rammet av prostatakreft. Den er en av tretten pasientforeninger tilsluttet Kreftforeningen. Foreningen ble etablert 22. mai 2003.
PROFO har som formål å bidra til å bedre tilbudet for behandling og rehabilitering. Samtidig driver foreningen omfattende informasjonsvirksomhet til medlemmene, leger, helsemyndigheter og annet fagpersonell.
Prostatatkreftforeningen har også en likemannstelefon 02606 hvor man kan snakke med menn som har eller har hatt prostatakreft. Denne er åpen fra 0800 til 2200 hver dag hele året.
Foreningen har også en partnergruppe for de som lever sammen med en som har prostatakreft.
I 2011 fikk nesten 5000 menn diagnosen og nesten 1100 dør av prostatakreft hvert år. Nesten 35000 menn lever med eller har hatt prostatakreft.
PROFO har passert 3000 medlemmer fordelt på 26lokallag over hele landet. PROFOs lokallag har blitt et forum hvor menn tør å snakke om sykdommen.


== Eksterne lenker ==
Prostatakreftforeningens hjemmeside
Kreftforeningens hjemmeside
Filmåret 1943

Filmåret 1943 er en oversikt over lanserte filmer, fødte og døde filmpersonligheter i 1943.


== Fødsler ==
Alderen på levende personer født i 1943 er enten: 79 eller 80 år.


== Dødsfall ==


== Årets filmer ==


=== A - G ===
Aktören
Claudia
Commandos Strike at Dawn
Dommer Lynsj
Den nye lægen
Det spökar - det spökar ...
Elvira Madigan
En natt med en cowboy
Frankenstein Meets the Wolf Man


=== H - N ===
Han som gjorde't
Himmelen kan vente
Ivan den grusomme I
I variteens skygge
Jane Eyre - Kvinnen i tårnet
Johnny come lately
Klokkene ringer for deg
Livet på landet
Madame Curie
Mitt majestät kung Ludde
Mr. Lucky
Natt i hamn


=== O - U ===
On Approval
Operafantomet
Opp i det blå
Sahara
Saludos Amigos
Sangen til livet
Sjøtigeren
Skuggan av ett tvivel
Soldatflamman
Sonja
Stage Door Canteen
Stormy Weather
Svart extas
Sången om Bernadette
Tjuserskan från Panama
The Life and Death of Colonel Blimp
The Man in Grey
Thank your lucky stars


=== V - Å ===
Vi i vilda västern
Vi på Broadway
Vigis
Victory Through Air Power
Vredens dag
War of the Wildcats
Yankee Doodle Dandy


== Eksterne lenker ==
(en) 1943 in film – kategori av bilder, video eller lyd på Commons 
Medietilsynet.no
Lymfekreftforeningen

Lymfekreftforeningen ble formelt etablert 16. september 2007 og er en av tolv pasientforeninger tilsluttet Kreftforeningen. Foreningen er åpen for alle som har eller har hatt lymfekreft og deres pårørende.
De jobber for at sykdommen ikke skal forbli kronisk, og at alle skal få tilbud som forbedrer mulighetene til å bli friske. Lymfekreftforeningen skal drive med informasjon om lymfekreft og fremskritt innen behandling til medlemmer, leger og andre, og for å fremme rettigheter og krav overfor myndigheter, leger og annet fagpersonell.


== Eksterne lenker ==
Lymfekreftforeningens hjemmeside
Kreftforeningens hjemmeside
Krafttak mot kreft

Krafttak mot kreft er Kreftforeningens landsomfattende bøsseaksjon for kreftsaken. Aksjonen gjennomføres hvert år i uke 11. Det er lokale innsamlingskomiteer i hele landet som organiserer alle bøssebærerne. Aksjonen samler inn penger til kreftforskning og tilbud til pasienter og pårørende.
I perioden 2006 - 2016 hadde Kreftforeningen et samarbeide med P4, og gjennomførte konsertturneen Vinterlyd. Dette for å skape oppmerksomhet rundt Krafttak mot kreft og viktigheten av å støtte kreftsaken. Konsertene var gratis og ble arrangert i sju byer fra nord til sør i landet.


== Eksterne lenker ==
Hjemmeside